Raio Piiroja

Raio Piiroja (født 1979) er en estisk tidligere fotballspiller.

Piiroja var i mange år fast på landslaget til Estland der han har mer enn 100 kamper. Han startet karrieren i Pärnu før han gikk til FC Flora Tallinn.  Senere ble han lånt ut til Vålerenga, og i 2004-sesongen signerte han kontrakt med Fredrikstad fotballklubb. Han scoret to mål i finalen i NM i fotball 2006, da Fredrikstad slo Sandefjord 3-0. Raio fikk sin 150 kamp for Fredrikstad fotballklubb, hjemme mot Ranheim 4. juli 2010. Jubilanten gikk tapende ut av kampen med 2-3. FFKs to mål ble scoret av Celso Borges.

Utover i 2011 ble det klart at Piirojas kontrakt med Fredrikstad ikke kom til å bli forlenget. Noen timer før overgangsvinduet stengte 31. august 2011 ble det kjent at FFK hadde akseptert et bud fra nederlandske Vitesse, og etter syv sesonger var dermed klubblegenden ferdig i Fredrikstad. Han fikk totalt 191 kamper for Fredrikstad. (159 serie, 24 cup, 4 e-cup, 4 kvalik)

Raio Piiroja har to ganger vunnet prisen Årets estiske fotballspiller, i 2002 og 2006.

 Referanser 

 Eksterne lenker 

 Raio Piirojas spillerprofil på ffksupporter.net

Kategori:Estiske fotballspillere
Kategori:Fotballspillere for JK Tervis Pärnu
Kategori:Fotballspillere for FC Flora Tallinn
Kategori:Fotballspillere for Vålerenga Fotball
Kategori:Fotballspillere for Fredrikstad FK
Kategori:Fotballspillere for Vitesse Arnhem
Kategori:Fotballspillere for Chengdu Blades FC
Kategori:Personer fra Pärnu
Kategori:Estiske fotballspillere i Norge